Rikunarita-ORG/Wikinium huggingface dataset:
# Atçhimys

Etlagh United Airlines 175 bwoalley Toor Jiass yn World Trade Center car soiaghyn 11 Mean Fouyir, 2001 ayns Caayr York Noa.
She yn ymmyd jeh raghlid as elgys son deanyn politickagh eh yn **atçhimys**, ny **tranlaase-aglee** ny **ym-agglaghey** keayrtyn. Ta'n enmys shen ymmydit dy chur sheese da raghid car lhingyn shee ny, car caggaghyn, raghid noi shivoilee. She **atçhimeyr** y fockle ta currit orroosyn ta goaill ymmyd jeh'n atçhimys.

Ren yn Global Terrorism Database, ta stiurit ec Ollooscoill Maryland, College Park, recortyssey ny smoo na 61,000 taghyrtyn as 140,000 baaseyn eddyr y vlein 2000 as 2014.
# Angela Merkel

|  |
| --- |
| Angela Merkel |
|  |
|

---

**Shansyleyr y Ghermaan** |
| **Ayns oik** 22 Mee Houney 2005 - 8 Nollick 2021 |
| **Roie-immeeaght:** | Gerhard Schröder |
|

---

**Shirveishagh Çhymmyltaght, Coadey'n Croo Dooghyssagh as Sauçhys Çheshveanagh** |
| **Ayns oik** 17 Mee Houney 1994 - 26 Jerrey Fouyir 1998 |
| **Roie-immeeaght:** | Klaus Töpfer |
| **Eiyrtyssagh:** | Jürgen Trittin |
|

---

**Shirveishagh Mraane as Aeglagh** |
| **Ayns oik** 18 Jerrey Geuree 1991 - 17 Mee Houney 1994 |
| **Roie-immeeaght:** | Hannelore Rönsch |
| **Eiyrtyssagh:** | Claudia Nolte |
| **Oayllys persoonagh** |
| **Laa ruggyree** | 17 Jerrey Souree 1954 |
| **Boayl ruggyree** | Hamburg, Pobblaght Chonastagh ny Germaan |
| **Partee** | CDU |
| **Gerrym** | Fishigagh |
| **Sheshey** | Ulrich Merkel (*scar.*) Joachim Sauer |
| **Ynnyd-eggey** |  |

She politickeyr Germaanagh **Angela Dorothea Merkel** (ruggit er 17 Jerrey Souree 1954 ayns Hamburg, y Ghermaan). She Shansyleyr y Ghermaan v'ee eddyr 2005 as 2021.

V'ee ruggit ayns Hamburg. V'ee troggit ayns Pobblaght Gheynlagh y Ghermaan, raad hie ee gys Aachruinnaght y Ghermaan ayns 1990. T'ee poost rish Joachim Sauer. She ben toshee Unnaneys Deynlagh Creestee yn Ghermaan (CDU) t'ee.

Haink ee dy ve yn chied ven-hansyleyr ayns co-reiltys yn CDU/CSU as SPD.

|  |  |
| --- | --- |
|  | *She bun ta'n art shoh.* Cur rish, *son foays y yannoo da Wikipedia.* |
# Ewnyn

| Ewnyn יהודים‎ (*Yehudim*) |
| --- |
|

|  |  |  |  |
| --- | --- | --- | --- |
|  |  |  |  |
|  |  |  |  |

 1d straih: Albert Einstein  ·  Sholem Aleichem  ·  Marc Chagall  ·  Emmy Noether 2h straih: Maimonides  ·  Baruch Spinoza  ·  Natalie Portman  ·  Franz Kafka |
|  |
| Earroo yn phobble |
|
13,746,100 |
| Ardjyn lesh sleih mooar jeu |
|

|  |  |  |
| --- | --- | --- |
|  Israel | 6,042,000 |  |
|  Ny Steatyn Unnaneysit | 5,425,000 |  |
|  Y Rank | 480,000 |  |
|  Yn Chanadey | 375,000 |  |
|  Y Reeriaght Unnaneysit | 291,000 |  |
|  Y Roosh | 194,000 |  |
|  Yn Argenteen | 182,300 |  |
|  Y Ghermaan | 119,000 |  |
|  Yn Austrail | 107,500 |  |

 |
| Çhengaghyn |
|
Ewnish, Baarle, Rooshish, Ewdish, çhengaghyn dooghyssagh ny çheeraghyn raad dy vel y lught eebyrtagh cummal |
| Craueeaght |
|
Yn Ewaghys |
| Kynnaghyn mooinjeragh |
|
Levaantee elley, Samaaree, Arabee, Assyriee |

She ashoon as possan kynneeagh-crauee ad ny **h-Ewnyn** (Ewnish: יְהוּדִים, *Yehudim*). She ny h-Israeliteyn ny ny Hebrewnyn y bun-phossan oc. Ta kiangley mooar eddyr y chynneeys, yn ashoonaght as y chraueeaght Ewagh er yn oyr dy nee yn Ewaghys craueeaght hradishoonagh ny h-Ewnyn. Ta mysh 13.7 millioon dy Ewnyn ayn 'sy theihll jiu, agh roish y Nah Chaggey Dowanagh v'eh er ooley dy row mysh 15 millioonyn dy Ewnyn ayn. Hooar shey millioon dy Ewnyn baase car y lhing shen ayns taghyrt ta goll er enney fo'n ennym "yn Deherree". Ta 42.5% jeh Ewnyn y theihll cummal ayns Israel, 39.3% ayns ny Steatyn Unnaneysit, 1.5 villioon 'syn Oarpey as mysh 400,000 'sy Chanadey.

|  |  |
| --- | --- |
|  | *She bun ta'n art shoh.* Cur rish, *son foays y yannoo da Wikipedia.* |
# Yn Islam

Ta'n Kaaba ayns Mecca, yn Araab Saudi, coontit myr cree yn Islam. Ta Moslymee veih dagh corneil y Chruinney goll ayn dy ghoaill padjer lesh un choraa.
She craueeaght un-jeeagh Abrahamagh eh **yn Islam** (Arabish: الإسلام‎ *al-ʾislām* fockley magh 'syn Arabish: [ælʔɪsˈlæːm]). Ta'n Islam bunnit er fockley yn Qur'an, as y teks shen coontit ec y lught eiyrtyssagh echey myr goo firrinagh Jee (الله‎ *Allāh*), as er ynseeyn as sampleyr (y *Sunnah*, as eh jeant seose jeh *Hadith*) Mahommad. Ta'n lught eiyrtyssagh coontey Mohammed myr faihder jerrinagh Jee. She Moslymagh yn ennym ta currit er dooinney eiyrtyssagh yn Islam.

Ta Moslymee credjal dy nee jee ynrick, slane as neuchosoylagh eh Jee as dy nee graihaghey as tendeil Jee cooish y vea. Ta Moslymee credjal dy nee yn Islam y lhieggan slane as co-chadjin jeh credjue bunneydagh hie er ny haishbyney dooin dy mennick as ayns ram buill, goaill stiagh trooid Abraham, Moses as Yeesey, as ny tree fir shen coontit myr faihderyn. T'ad cummal seose yn eie dy row mee-vaght currit er ny çhaghteraghtyn as ny h-ashlishyn roish shoh, as dy vel 'sy Qur'an goo neu-cheaghlit as jerrinagh Jee. Ta cliaghtaghyn as smooinaghtyn crauee yn Islam goaill stiagh queig colloonyn yn Islam as goaill rish leigh yn Islam. She smooinaghtyn bunneydagh as aghtyn bunneydagh yn ooashlaghey t'ayn ayns ny queig colloonyn, as ta leigh yn Islam bentyn er begnagh dagh ayrn jeh'n theihll as jeh'n çheshaght, goaill stiagh y vankeyraght, lhiass, y caggey as y çhymmyltaght.

Ta'n chooid smoo jeh Moslymee goll er rheynn magh ayns daa ard-rheynnyn: yn Islam Sunni as yn Islam Shia. Ta'n chooid smoo jeh Moslymee cummal 'syn Aishey Yiass, 'sy Niar Meanagh as 'syn Affrick, as ta Moslymee ry-gheddyn 'sy Çheen, 'sy Roosh as ayns mooar-rheynn America. Ta mysh 1.57 billioon Moslymee ayn 'sy theihll, as, rere shen, t'eh ny nah chraueeaght smoo er y theihll.
# Glooaght y phobble

Glooaght y phobble (sleih /km2) rere çheer, 2006
Glooaght y phobble (sleih /km2) er feie ny cruinney, 1994.
She towse co-chruinnaghey pobble rere eaghtyr ny towse-lhieenee ee **glooaght y phobble**. Dy cadjin, t'ee çheet er sleih, agh ta ymmyd jeant j'ee bentyn rish dagh ooilley horçh dy vioag.

## Imraaghyn

|  |  |
| --- | --- |
|  | *She bun ta'n art shoh.* Cur rish, *son foays y yannoo da Wikipedia.* |
# Ard-valley

Reayrt speyrey er Caayr York Noa, y chaayr smoo ayns ny Steatyn Unnaneysit as fer jeh ny caayryn smoo cleaynoil er y Dowan
She sorçh dy valley feer vooar eh **ard-valley** (ny **caayr** keayrtyn). Ga nagh vel coardailys ayn er yn anchaslys eddyr baljyn as ard-valjyn, ta staydys reiragh, leighoil ny shenndeeagh currit er ard-valjyn dy mennick, as ad bunnit er y leigh ynnydagh. Ta'n fockle "caayr" çheet ass *cathair* yn Yernish as y cheeall cheddin echey, as s'liklee dy row eh doltit jeeragh veih'n Yernish.
# Boayl enmyssit da coontaghyn-pobble

Ta **boayl enmyssit da coontaghyn-pobble** ny voayl ayns gurneilys ynnydagh ta ymmydit ry hoi cooishyn staydraa as coontaghyn-pobble er lheh. T'ad ymmydit da buill nagh vel nyn ardjyn co-chorpagh as nagh vel reiltys baljagh oc, lheid as ard-valjyn, baljyn, as baljyn beggey, agh ta cosoylagh rish buill co-chorpagh.

|  |  |
| --- | --- |
|  | *She bun ta'n art shoh.* Cur rish, *son foays y yannoo da Wikipedia.* |
# Ard neuchorpit

Rere leigh, ta **ard neuchorpit** çheet er ard thalloo nagh vel ny chooid jeh baljaght erbee. 'Sy cho-heks shoh, ta cochorpaghey çheet er crooaght ghurneilys ennagh son dy stiurey cochorp baljagh, ard-valley, ny balley.

|  |  |
| --- | --- |
|  | *She bun ta'n art shoh.* Cur rish, *son foays y yannoo da Wikipedia.* |
# Politickaght

Ta **politickaght** çheet er obbraghey raad dy vel possanyn deiney jannoo briwnyssyn. Ta'n enmys currit er ymmyrkey bea ayns reiltyssyn theayagh dy cadjin, agh ta politickaght ry akin ayns dagh eddyr-obbraghey possanagh deiney, goaill undinyssyn colughtagh, ynsee as craueeaghtagh stiagh. T'ee jeant seose jeh "mooinjeryssyn sheshoil goaill stiagh eaghtyrys ny cummaght" as t'ee çheet er reirey unnid politickagh, as er ny saaseyn as barteeaghtyn ta ymmydit dys polasee dy chur ayns focklyn ny dy chur ayns bree.

Ta'n fockle "Politickaght" çheet magh ass y fockle Greagish πολἰς ("polis") as eh çheet er steat baljagh. Ta'n fockle Greagish πολίτἰκος "Politikos" jannoo cur sheese er dagh red ta kianglt rish cooishyn y valley ny yn steat. Ayns Ladjyn, va'n fockle er enney myr "politicus" as myr "politique" ayns Frangish. Haink er er enney myr "politics" ayns Baarle Veanagh, as myr "politickaght" ayns Gaelg ny yei.

## Imraaghyn